Pańōwki (pol. "Paniówki", niym. "Klein Paniow", čes. "Paniovki") – wieś souecko we Polsce pouožōno we Ślōnsku, we krysie gliwickim, we gminie Gerautowice. Miyndzy 1975 a 1998 wieś bōua we wojewōdztwie katowickim. Pouožyniy. Pańōwki sōmsiadujōm ze Chudowym, Mikouowym, Přišowicōma, Zobřym, Borowōm Wśōm a s Paniowōma. Sōm bezmaua we cyntrōm Gōrnoślōnskigo Ôkryngu Industryjnygo GOP. Bez drōga krajowo 44 uōnčōm dwa nojwiynkše miasta we ôkolicy Katowice ze Gliwicōma a Knurowym. Historyjo. Pańōwki podug niykerych zdřōduōw sōm starše aniželi sōmsiednie Paniowy. Dokōmynta ze 1361 roku naškryflano bez Kazimieřa Wielgigo wymiynio Pańōwki "Paniowki in terra Bythomiensis". Pōźni zouožōno gmina Pańōwki.   Pańōwki nolozuy sie we granicach państwa pruskigo a potym Niymcōw. Atoli wiynkšość miyszkańcōw bōua narodowości polskij. Po wojnie Pańōwki bōuy zaś nazod we Polsce, kaj stouy sie tajlōm wojewōdztwa katowickigo. Dzisio juž ale noležōm do Ślōnska, a do gminy Gerautowice. Parafijo a kościou św. Urbana we Pańōwkach. Parafijo Pańōwki istnije ôd 1936 roku. Podwiela powstoua, wierni chodzili do kościoua we Paniowach kery bōu kościouym filjalnym parafije we Bujakowie. Uročyste poświyncyniy kościoua bōuo 26 listopada 1936 roku, zaś 28 grudnia 1945 roku powouano kuracyjo Pańōwki, do keryj přyuōnčono tyž sōmsiednio parafijo Chudōw. 2 grudnia 1951 roku ôddano do užytku fara, a we 1990 roku kaplica pogřebowo. Edukacyjo. We Pańōwkach dziauo powšechno Šula Podstawowo a Gimnozjum. Předšula: Přydšule we Pańōwkach (budynek Ôchotničyj Fojerwery) Šule podstawowe: Šula Podstawowo im. Jana Pawła II we Pańōwkach Gimnozyja: Gimnozyjōm nr 2 we Pańōwkach (do gimnozyjōm we Pańōwkach uažōm tyž školoře ze somsiednigo Chudowa, wčeśniyj uaziouy tyž školoře ze Borowyj Wsi). Inkše: Krōm šuli we Pańōwkach je tyž świetlica środowiskowo we kery sōm zajyncia lo bajtli i modych: nauka špilanio na instrumyntach muzyčnych (keyboardzie, gitaře klasyčnyj, gitaře basowyj), pōmoc we nauce a inkše. Świetlica je we niydowno wyremontowanym budynku staryj šuli we kerym je tyž filijo gminnyj bibljoteki publičnyj, ostřodek zdrowio a amt soutysa. Turystyka. We Pańōwkach som šlaki turystyčne: - Šlak Ôkrynžny Wokōu Gliwic – Šlak Krawyndziowy GOP – Šlak Bohaterōw Wiežy Spadochronowyj – Šlak Leśny Romański Kościou św. Urbana we Pańōwkach Stawiynie šuli podstawowej im. Jana Pawła II a Gimnozjum nr 2 we Pańōwkach Uosiedla. Ôsiedle "Leśne" Pańōwki - Gliwice (w trakcie stowianio). Ôsiedle stowio Předsiymbiorstwo Baumajsterske "Feniks". Šport. We Pańōwkach je Ludowy Klub Športowy Tempo Pańōwki, kery špilo terozki we klasie ôkryngowyj grupie IV katowickij. Je tyž muodziežōwka. Planuje sie tyž zouožynie družyny siatkarskij chopōw.(do 2010 r.) Klōb: Pouno nazwa: Ludowy Klub Športowy Tempo Pańōwki - LKS Tempo Pańōwki Liga: Klasa ôkryngowo grupa IV katowicko (tzw. V liga) Rok zouožynio: 1920 Adres: ul. Dworska 10 Wuadze: Prezes: Józef Organiściok Trener: Ginter Hawlicki Stadjōn: we fazie projektowanio, nojpewniyj bydzie postawiōno jydna trybuna ze 400 zicplacōma, bez zadašynio, projekt bydzie nojpewniyj finansowany ze fundušy "projekt Euro 2012" abo ze unijnych dotacyji. Niy som wyklučyni prywatni sponsořy. Drugi manšaft: Pouno nazwa: Tempo Pańōwki 2 (drugi manšaft) Liga: Klasa A we grupie katowickiyj Rok zouožynio: 2002 Adres: ul. Dworska 10 Kōmunikacyjo a tranšport. Tranzyt Bez wieś přeuazi droga krajowo "44". Fest niydoleko ôd wsie sōm dwa zjazdy na autobana "A4". Kōmunikacyjo Dobro kōmunikacyjo drogowo pozwalo wsi na leki dostymp do poru wiynkšych miast we ôkolicy, m.in. Gliwic, Katowic, Zobřa a Mikouowa. Bez wieś ježdžōm autobusy KZK GOP (lińje 41, 120, 669, 936) , MZK Tychy (lińja 33) a PKS Rybnik.